Dikastérium pre podporu jednoty kresťanov

Dikastérium pre podporu jednoty kresťanov (; do roku 2022 Kongregácia pre podporu jednoty kresťanov) je jedno zo šestnástich dikastérií Rímskej kúrie, ktorá má za úlohu „snažiť sa vhodnými iniciatívami a činnosťami o ekumenizmus, aby bola znovu vytvorená jednota medzi kresťanmi“.Ján Pavol II., apoštol. konštitúcia Pastor Bonus o rímskej kúrii, 28.6.1988, čl. 135

 História 
Pápež Ján XXIII. založil 5. júna 1960 Sekretariát pre jednotu kresťanov (Secretariatus ad Christianorum Unitatem fovendam) a urobil z neho jednu z prípravných komisií druhého vatikánskeho koncilu. Po skončení koncilu zostal súčasťou štruktúry rímskej kúrie a v reforme Jána Pavla II. dostal názov Pápežská rada pre jednotu kresťanov. Pápež František apoštolskou konštitúciou Praedicate evangelium k 5. júnu 2022 zmenil názov tejto organizácie na Dikastérium pre podporu jednoty kresťanov.

 Štruktúra 
Dikastérium má svojho prefekta z radov kardinálov, jej členmi sú kardináli, biskupi a monsignori. S touto radou je úzko spojená Komisia Svätého Stolca pre náboženské vzťahy so Židmi (prezident rady je zároveň aj prezidentom komisie, sekretár komisie je viceprezident rady).

 Referencie 

 Zdroj 

Podpory jednoty kresťanov